CELEX: 22006D0041
Language: sk
Date: 2006-03-10 00:00:00
Title: Rozhodnutie Spoločného výboru EHP č. 41/2006 z  10. marca 2006 , ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

1.6.2006   
            
            
               SK
            
            
               Úradný vestník Európskej únie
            
            
               L 147/64
            
         
      ROZHODNUTIE SPOLOČNÉHO VÝBORU EHP
   č. 41/2006
   z 10. marca 2006,
   ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol č. 31 k dohode bol zmenený a doplnený rozhodnutím Spoločného výboru EHP č. 107/2005 z 8. júla 2005 (1).
            
         
               (2)
            
            
               Je vhodné rozšíriť spoluprácu zmluvných strán dohody, s cieľom zahrnúť rozhodnutie Európskeho parlamentu a Rady 2004/387/ES z 21. apríla 2004 o vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov (IDABC) (2).
            
         
               (3)
            
            
               Protokol č. 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2006,
            
         ROZHODOL TAKTO:
   Článok 1
   Protokol č. 31 k dohode sa mení a dopĺňa tak, ako je uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (3).
   Uplatňuje sa od 1. januára 2006.
   Článok 3
   Toto rozhodnutie sa uverejní v oddieli EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 10. marca 2006
      
         
            Za Spoločný výbor EHP
         
         
            predseda
         
         R. WRIGHT
         
      
   
   
      (1)  Ú. v. EÚ L 306, 24.11.2005, s. 45.
   
      (2)  Ú. v. EÚ L 144, 30.4.2004, s. 65, opravené v Ú. v. EÚ L 181, 18.5.2004, s. 25.
   
      (3)  Sú uvedené ústavné požiadavky.
   
      PRÍLOHA
      Článok 17 [Telematická výmena údajov medzi správami (IDA)] Protokolu č. 31 k dohode sa mení a dopĺňa takto:
      
                  (a)
               
               
                  Nadpis sa nahrádza takto:
                  „Telematická výmena údajov“
               
            
                  (b)
               
               
                  Znenie v odseku 1 sa nahrádza takto:
                  „Štáty EZVO sa od 1. januára 1997 zúčastňujú na projektoch a činnostiach programov Spoločenstva uvedených v odseku 5 písm. a) v súlade s pracovným programom v dodatku 3 k tomuto protokolu a od 1. januára 2006 sa zúčastňujú na projektoch a činnostiach programu Spoločenstva uvedenom v odseku 5 písm. b), pokiaľ tieto projekty a aktivity podporujú inú spoluprácu zmluvných strán.“
               
            
                  (c)
               
               
                  V odseku 2 sa výraz „program“ nahrádza výrazom „programy“ a výraz „odsek 4“ sa nahrádza výrazom „odsek 5“.
               
            
                  (d)
               
               
                  V odseku 3 sa výraz „odsek 4“ nahrádza výrazom „odsek 5 písm. a)“.
               
            
                  (e)
               
               
                  Za odsek 3 sa vkladá tento odsek:
                  „4.   Štáty, ktoré sú členmi EZVO, sa od začiatku spolupráce v rámci programu uvedeného v odseku 5 písm. b) plne, bez hlasovacieho práva, zúčastňujú častí Výboru pre paneurópske e-government služby (PEGSCO) týkajúcich sa EHP. Výbor pomáha Európskej komisii pri implementácii, riadení a rozvoji tohto programu, pokiaľ ide o projektové časti programu týkajúce sa EHP.“
               
            
                  (f)
               
               
                  Odsek 4 sa prečíslováva na odsek 5.
               
            
                  (g)
               
               
                  Do odseku 5 sa pred prvú zarážku vkladá toto písmeno:
                  
                              „a)
                           
                           
                              pokiaľ ide o účasť od 1. januára 1997:“
                           
                        
            
                  (h)
               
               
                  Na koniec odseku 5 sa dopĺňa toto písmeno:
                  
                              „b)
                           
                           
                              pokiaľ ide o účasť od 1. januára 2006:
                              
                                          —
                                       
                                       
                                          
                                             32004 D 0387: Rozhodnutie Európskeho parlamentu a Rady 2004/387/ES z 21. apríla 2004 o vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov (IDABC) (Ú. v. EÚ L 144, 30.4.2004, s. 65), opravené v Ú. v. EÚ L 181, 18.5.2004, s. 25.“